CELEX: 62011TN0277
Language: sk
Date: 2011-05-30 00:00:00
Title: Vec T-277/11: Žaloba podaná 30. mája 2011 — Hotel Reservation Service Robert Ragge/ÚHVT — Promotora Imperial (iHotel)

13.8.2011   
            
            
               SK
            
            
               Úradný vestník Európskej únie
            
            
               C 238/19
            
         Žaloba podaná 30. mája 2011 — Hotel Reservation Service Robert Ragge/ÚHVT — Promotora Imperial (iHotel)
   (Vec T-277/11)
   2011/C 238/35
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Hotel Reservation Service Robert Ragge GmbH (Kolín, Nemecko) (v zastúpení: M. Koch, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Promotora Imperial, SA (Pozuelo de Alarcón, Španielsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zmenil rozhodnutie prvého odvolacieho senátu z 24. februára 2011 (vec R 832/2010-1) tak, aby sa vyhovelo hlavnému odvolaniu a zrušila námietka č. B 1458571; uložil namietateľovi náhradu trov konania vynaložených v námietkovom a odvolacom konaní a v zostávajúcej časti rozhodnutie zachoval,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „iHotel“ pre tovary a služby zaradené do tried 35, 39, 41, 42 a 43 — prihláška č. 6912877.
   
      Majiteľ ochrannej známky alebo označenia namietaných v námietkovom konaní: Promotora Imperial, SA.
   
      Namietaná ochranná známka alebo označenie: slovná ochranná známka Spoločenstva „i-hotel“ pre tovary a služby zaradené do tried 16, 41 a 43.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia č. 207/2009, keďže medzi oboma kolidujúcimi ochrannými známkami neexistuje pravdepodobnosť zámeny. Odvolací senát nesprávne posúdil, že dotknuté tovary a služby, ako aj kolidujúce ochranné známky, sú podobné.